LEZZAYER TAMANEƔT – Anmazul n uneɣlaf Amenzu, aneɣlaf n Yiweẓla iwerdaniyen n Biljik, Didier Reynders yenna-d, ass n ttlata deg temdint n Lezzayer, dakken tamurt-is tebɣa ad tesseǧhed assaɣen-is akked Tmurt n Lezzayer, dɣa deg teɣula yerzan tasertit akked tdamsa.
Deg yiwet n tseɣrut i tɣamsa mi d-yewweḍ s anafag agraɣlan Houari Boumediene, yezzireg-d Mass Reynders beɣɣu n Biljik akken ‘’ad tesseǧhed assaɣen-is ucriken akked lezzayer, dɣa deg wayen yerzan aciwer asertan akked umedhel adamsan’’.
Yesseddi-d, almend n waya, dakken tirzi-a ad aɣ-tessiweḍ ɣer ‘’umbiddel n tmuɣliwin ɣef ddeqs n tuttriwin ilan lfayda tucrikt, dɣa amennuɣ mgal n tremɣa akked tẓerḍerfit, igna n yinigen, akked liḥala deg temnaḍt n Ssaḥel, deg Libya akked Mali, akked ugemmuḍ’’.
kab_Latn kab_Latn kab_Latn